slnko a antibiotiká
Dobrýdeň,

Chcela By som sa opýtať pri užívaní antibiotík doxyhexal 200môžembyťna slnku ?Žiadne Opaľovanie len pobyt ,ak nie  z rána a podvečer keď už nie je také silné ?a po ukončení už môžem ? Ďakujem za odpoveď
Dobrý deň,
ďakujeme za Vašu otázku.
Liek Doxyhexal môže vyvolať fotosenzitivitu, z tohto dôvodu je potrebné sa vyvarovať intenzívnemu UV žiareniu (dlhodobé opaľovanie, UV lampa, horské slnko, solárium). Pobyt na slnku v rozumnej miere je možný nasledujúci deň po ukončení liečby. Treba mať na pamäti, že slnečné lúče odrážajúce sa od vody, piesku a snehu môžu pôsobiť výraznejšie. Noste tričko s dlhým rukávom, dlhé nohavice, slnečné okuliare a dostatočnú pokrývku hlavy, aby bolo vystavenie sa slnečným lúčom minimálne. Kožu je vhodné chrániť prípravkom s SPF 30-50. S prípadným opaľovaním je vhodné počkať minimálne 5 dní od ukončenia liečby.
Prajem pekný zvyšok dňa.
S pozdravom
Mgr. Emma Halás Haluščíková